stanford-oval/wikipedia huggingface dataset:
ציונות ברוסיה
מקונגרס הציוני הראשון עד כינון ברית המועצות > מלחמת העולם הראשונה > ציונות לאור המלחמה

עם פרוץ המלחמה נקלעה התנועה הציונית למשבר, המלחמה הקשתה על התנועה לפעול כתנועה פוליטית עולמית כשחלקיה השונים נמצאים בין המדינות הנלחמות אחת בשנייה.
הנהלת התנועה הציונית העולמית ישבה בברלין, ובגלל המלחמה כל הנציגים הרוסים שלה נאלצו לעזוב, ואילו בברלין נשארו רק נציגי התנועה הגרמנית: הנשיא אוטו ורבורג וארתור הנטקא. ורבורג והנטקא נשארו בברלין ופעלו משם, אך רוב הפעילות הועברה לארצות נייטרליות.
ציונות בברית-המועצות

פרק זה לוקה בחסר. אנא תרמו לוויקיפדיה ו.
לאחר פירוק ברית-המועצות

פרק זה לוקה בחסר. אנא תרמו לוויקיפדיה ו.
ראו גם

יהדות רוסיה
חובבי ציון
יהדות ברית המועצות
הקונגרס הציוני העולמי
זרמים בציונות
לקריאה נוספת > מחקרים

אריה רפאלי (צנציפר), פעמי הגאולה, ספר הציונות הרוסית מראשית "חיבת ציון" עד מהפכת 1917, תל אביב : נ’ טברסקי, תשי"ב-1951.
אריה רפאלי (צנציפר), במאבק לגאולה, ספר הציונות הרוסית ממהפכת 1917 עד ימינו, תל אביב: הוצאת דבר, תשט"ז-1956.
מיכאל היימן, הרצל וציוני רוסיה : מחלוקת והסכמה, תל אביב: הוצאת הקיבוץ המאוחד, תשל"ד-1974.
חיי אחד העם : פסיפס מתוך כתביו וכתביו אחרים, תל אביב : המכון לחקר הציונות וישראל ע"ש חיים ויצמן - אוניברסיטת תל אביב, תשס"ז 2006.
מרדכי אלטשולר, יהדות במכבש הסובייטי - בין דת לזהות יהודית בברית-המועצות 1964-1941, ירושלים: מרכז זלמן שזר, 2007.
אלון גל (עורך), הציונות לאזוריה, כרך א', ירושלים: מרכז זלמן שזר, שדה בוקר: מכון בן-גוריון, תש"ע-2010.
א. ישראל ברטל ויונתן פרנקל, מ"חיבת ציון" לציונות: התנועה הלאומית באימפריה הרוסית 1917-1881, עמ' 49–91.
ב. זיוה גלילי, ציונות רוסיה הסובייטית 1939-1917, עמ' 91–135.
ג. יעקב רואי, ייחודה של הציונות בברית-המועצות, 1991-1945, עמ' 181–227.
יוסף גולדשטיין, בין ציונות מדינית לציונות מעשית - התנועה הציונית ברוסיה בראשיתה, ירושלים: הוצאת מאגנס, 1991.
יוסי גולדשטיין, חיסולו של 'הוועד האודסאי', בתוך: יוסי גולדשטיין (עורך), יוסף דעת, מחקרים בהיסטוריה יהודית מודרנית מוגשים לפרופ' יוסף שלמון לחג יובלו, באר שבע: הוצאת הספרים של אוניברסיטת בן-גוריון בנגב, תש"ע-2010, עמ' 329–346.
יצחק מאור, התנועה הציונית ברוסיה, ירושלים: הספרייה הציונית, הוצאת מאגנס, תשמ"ו-1986.
שולמית לסקוב, הביל"ויים, ירושלים : הוצאת הספרייה הציונית על יד ההסתדרות הציונית העולמית, תשל"ט, תשמ"א (1981).
בנימין פינקוס, סופה של תקופה: יהודי ברית-המועצות בעידן גורבצ'וב 1991-1986, באר שבע: הוצאת הספרים של אוניברסיטת בן-גוריון, 1999.
בנימין פינקוס, יהודי רוסיה וברית-המועצות - תולדות מיעוט לאומי, הוצאת הספרים של אוניברסיטת בן-גוריון, 1986.
לקריאה נוספת > מחקרים > מאמרים

מ. זלאטקין, חיבת-ציון בעיר רוסטוב על נהר דון, העבר, כרך ט', עמ' 140–145.
יעקב גולדבורט, שומרי החומות האחרונים של התנועה הציונית ברוסיה - הלשכה המרכזית לציוני רוסיה (1924-1921), העבר, כרך כ', עמ' 229–236.
יוסף ב. שכטמן, ציונות וציונים ברוסיה הסובייטית, גשר, כרך 12(3), עמ' 125–144.
יוסף שפירא, ציונות בימי מהפכה, העבר, כרך ט"ו, עמ' 121–133.
מיכאל היימן, ‏הרצל וציוני רוסיה - מחלוקת והסכמה, הציונות ג', 1973, עמ' 99-56 .
זיוה גלילי, מרחב הפעולה של הציונים ברוסיה הסובייטית בשנות העשרים, עיונים בתקומת ישראל 14, 2004, עמ' 508-479
מתתיהו מינץ, גולה וארץ ישראל - מנהיגות ומנהיגים במפלגת פועלי-ציון ברוסיה מראשיתה ועד הפיכת אוקטובר, עיונים בתקומת ישראל 6, 1996, עמ' 162-147
נ. מ. גלבר, ראשית תנועת הסטודנטים הציוניים ברוסיה בשנים 1891-1882, העבר, כרך כ', עמ' 46–60.
טיפול

טיפול נפשי באמצעות פסיכואנליזה
חבישת רגל
טיפול הוא ניסיון לתקן בעיה הפוגעת בבריאותו או בתפקודו של אדם. על פי רוב הטיפול מתבצע אחרי תהליך האבחנה.
תפקיד האבחנה בהליך הטיפולי

אַבְחָנָה היא הליך ברפואה ובפסיכולוגיה שבסופו מתקבלת החלטה על זהות התופעה הרפואית או הפסיכולוגית ממנה סובל המטופל.
האבחנה מושגת בעזרת בירור האנמנזה (תולדות החולה), היינו היסטוריה רפואית או נפשית שלו, ותוך שימוש בכלים אבחוניים נוספים.
לעיתים ניתן להגיע לאבחנה במהירות, אך ישנם מקרים בהם גיבוש האבחנה מחייב תהליך ממושך יותר הכולל ביצוע של בדיקות מרובות.
תסמין מסוים יכול להיגרם על ידי תהליכים פתולוגיים שונים.
אבחנה מדויקת היא כזו המשקפת נאמנה את מצבו של המטופל. אבחנה לא מדויקת אינה מצביעה על המקור האמיתי של הבעיה, או שהיא מצביעה על מקור שגוי.
מצבים מסוג זה מכונים שגיאות מסוג I ו-II והם מעידים על פגיעה בדיוק ונכונות של המדידות.
חשיבות האבחנה המדויקת היא בהשלכותיה על התהליך הטיפולי והריפוי; במצבים בהם האבחנה שגויה - הגורם האמיתי לא מקבל מענה טיפולי ומצב המטופל עלול להחמיר. כמו כן, המשאבים הכרוכים במתן טיפול לא מתאים מבוזבזים לריק ואינם מובילים לשיפור במצבו של החולה. במקרים חמורים יותר, טיפול שגוי יכול אף לגרום לנזק.
סוגי טיפול

קיימים סוגי טיפולים רבים, אשר נבדלים ביניהם על פי הגורם המטפל, סוג הבעיה המטופלת, כלי הטיפול ועוד.
סוגי טיפול > טיפול עצמי

טיפול עצמי הוא כל פעולה שאנשים עושים למען בריאות הגוף ובריאות הנפש של עצמם.
טיפול עצמי כולל תחומים כמו תזונה, ניקיון, קנייה או תיקון של ביגוד, פעילות גופנית הנעשית כדי לשמור על כושר גופני טוב (להבדיל מספורט הנעשה למטרות הנאה או פרנסה) ובמקרה הצורך - פניה לגורמים טיפוליים.
סוגי טיפול > טיפול תרופתי עצמי

טיפול תרופתי עצמי הוא התנהגות אנושית שבה אדם עושה שימוש בחומר או גורם השפעה חיצונית (אֶקְסוֹגֶנִית) כלשהי, מתוך מטרה לטפל בתחלואה גופנית או נפשית ממנה הוא סובל, בכוחות עצמו ללא ייעוץ או מעקב רפואי. תוספי תזונה ותרופות שאינן מצריכות מרשם רופא הם בין החומרים הנפוצים המשמשים לצורך טיפול תרופתי עצמי. לרוב, חומרים אלה משמשים לטיפול ביתי בבעיות רפואיות שכיחות.
סוגי טיפול > התערבות חינוכית והוראה מתקנת

הוראה מתקנת היא תחום בחינוך העוסק בטיפול בבעיות למידה, תוך שימוש בשיטות וטכניקות הוראה אישיות. הוראה מתקנת נעשית על ידי מומחים ללקויות למידה בעלי תואר שני בלקויות למידה, ופסיכולוגים חינוכיים.
הצורך בהוראה מתקנת נובע מהנחת היסוד לפיה כל תלמיד זכאי לשוויון הזדמנויות במימוש הפוטנציאל הלימודי שלו, משום שבחברה המערבית המודרנית יש להשכלה חשיבות רבה בקביעת מעמדו הכלכלי והחברתי של אדם. הצלחתו תבוא לידי ביטוי בהשתלבותו בעבודה, בהסתגלותו החברתית ובהתאמתו הרגשית כבוגר.
סוגי טיפול > אימון אישי

אימון אישי (הנקרא גם קואוצ'ינג) הוא תהליך המכוון לסייע לאנשים מתפקדים להציב ולהשיג מטרות, להתגבר על מכשולים ולשמר מוטיבציה.
האימון האישי מיועד להוביל להגשמת מטרות על פי יכולותיו וכישוריו של המתאמן, תוך התערבות ממוקדת וקצרת מועד של המאמן, המתמקדת בהקניית כלים למתאמן וחיזוק תכונותיו. שיטה זו אינה מתעכבת על עברו של המתאמן - אלא עוסקת בעיקר ב"כאן-ועכשיו".
סוגי טיפול > פסיכותרפיה

פסיכותרפיה (או טיפול נפשי) הוא טיפול במשברים, בהפרעות ובמצוקות נפשיות באמצעים שונים, הנשאבים בחלקם מתחום הפסיכולוגיה. רוב שיטות הטיפול נעשות באמצעות שיחה בין המטפל למטופל. כלל המטפלים המציעים פסיכותרפיה שהם מורשים על פי חוק לעסוק בכך במדינתם, נכנסים בהגדרה הרחבה של "פסיכותרפיסטים".
סוגי טיפול > פסיכותרפיה > טיפול התנהגותי

טיפול התנהגותי הוא טיפול המתבסס על תאוריית הלמידה הביהייביוריסטית. טיפול זה מניח שהפרעות נפשיות הן דפוסי התנהגות או הרגלים לא יעילים שנרכשו במהלך החיים. מטרת הטיפול היא שינוי דפוסי ההתנהגות של המטופל תוך שימוש בעקרונות ביהייביוריסטיים, כמו התניה קלאסית והתניה אופרנטית.
סוגי טיפול > פסיכותרפיה > טיפול קוגניטיבי

טיפול קוגניטיבי הוא שיטת טיפול המבוססת על ההנחה שדפוסי חשיבה משפיעים על ההתנהגות, ושמקורן של הפרעות רגשיות הוא בדפוסי חשיבה מעוותים. הטיפול הקוגניטיבי מתמקד בזיהוי דפוסי החשיבה הלקויים והקניית דפוסים סתגלניים במקומם. הטיפול מתבסס הן על עקרונות מתחום הלמידה, והן על ניתוח לוגי ושכנוע מילולי-שכלתני.
סוגי טיפול > פסיכותרפיה > טיפול קוגניטיבי-התנהגותי

טיפול קוגניטיבי-התנהגותי הוא טיפול נפשי המבוסס על שילוב רעיונות מתחום הטיפול ההתנהגותי והטיפול הקוגניטיבי.
שיטה זו מבוססת על הרעיון לפיו על מנת ליצור שינוי אצל המטופל נדרש שינוי בתפישת המציאות אצלו, כפי שנעשה בטיפול הקוגניטיבי, בשילוב הרעיון לפיו נדרש גם שינוי בהתנהגות המטופל, ומכאן הצורך הנוסף בלמידה ותרגול של התנהגויות חדשות, כפי שמקובל בטיפול ההתנהגותי.
טיפול סלידה הוא סוג של טיפול קוגניטיבי-התנהגותי.
סוגי טיפול > פסיכותרפיה > טיפול נרטיבי

טיפול נרטיבי היא שיטת טיפול נפשי שעוסקת בסיפור חייו של המטופל, קשייו ומצוקותיו, ובבניית סיפור (נראטיב) חדש, שיקל על ההתמודדות עם הבעיות.
סוגי טיפול > פסיכותרפיה > טיפול באמנויות

טיפול באמנויות (או טיפול בהבעה וביצירה), הוא ענף מתחום הפסיכותרפיה המציע דרכים בלתי מילוליות וסימבוליות לביטוי עצמי, רגשי ותחושתי. הטיפול באמנויות, ככל טיפול נפשי, מיועד לבני אדם הסובלים מהפרעות נפשיות, נפשיות-אורגניות, וכן קשיים רגשיים, התפתחותיים וחברתיים.
טיפול באמנויות ניתן לרוב על ידי מטפלים באמנויות, אך יכול להינתן גם על ידי עובדים סוציאליים, ופסיכולוגים.
התחום כולל בתוכו מספר תחומי טיפול, שכל אחד מהם ייחודי בתחום האמנות בו הוא עוסק:
טיפול באמנות חזותית
טיפול בשולחן חול
ביבליותרפיה
טיפול בתנועה ובמחול
טיפול במוזיקה
טיפול בדרמה
פסיכודרמה
סוגי טיפול > פסיכותרפיה > טיפול קבוצתי

טיפול קבוצתי (או פסיכותרפיה קבוצתית) הוא שיטת טיפול בה מטפל אחד או יותר מטפלים בקבוצה קטנה של מטופלים, ביחד, כ"קבוצה מונחית".
המונח מתייחס לכל סוג של טיפול נפשי המועבר במסגרת קבוצתית, בין אם הוא נעשה בתפיסה קוגניטיבית התנהגותית, פסיכודינמית או אחרת. הטיפול הקבוצתי יכול להתקיים במסגרת קבוצתית של טיפול באמנויות, פסיכודרמה ועוד.
סוגי טיפול > פסיכותרפיה > טיפול משפחתי

טיפול משפחתי הוא ענף בפסיכותרפיה שנועד לעבוד עם משפחות או בני זוג המצויים במערכת יחסים, במטרה ליצור שינוי או התפתחות ביחסים. גישה זו נוטה לראות שינוי במונחים של מערכות יחסי גומלין בין חברי המשפחה, או בין בני הזוג. השיטה מדגישה יחסים משפחתיים כגורם מרכזי בבריאותו הנפשית של אדם.
סוגי טיפול > טיפול רפואי

רפואה (הנקראת לעיתים גם רפואה קונבנציונלית), היא ענף של המדע ומקצוע, העוסקים באבחון, מחקר, וטיפול במחלות, בשיפור הבריאות וברפואה מונעת. הרפואה מתבססת על הישגים במדעי הטבע, בחברה, וברוח - ומתקדמת במקביל להם. במרוצת השנים התפתחו במקצוע הרפואה התמחויות בענפים מרובים, לפי קריטריונים שונים: מבחינים בין רפואה פנימית, רפואת חירום, רפואה כירורגית, רפואת עיניים, אף אוזן וגרון וכו', ולפי התחומים החברתיים – רפואה צבאית, רפואה משפטית, רפואה תעשייתית, רפואת בית חולים וכו'.
דוגמאות לטיפול רפואי: טיפול הורמונלי.
סוגי טיפול > טיפול רפואי > ניתוח

ניתוח הוא פעולה רפואית פולשנית, במסגרתה נעשה חיתוך של רקמות חיות בגוף אדם או איחוי של חתך שכזה אשר נעשה או התרחש קודם לכן, לשם הטבת מצבו הרפואי או הנפשי של המנותח.
סוגי טיפול > טיפול רפואי > טיפול אמבולטורי

טיפול אַמְבּוּלָטוֹרי, או טיפול חוץ, הוא טיפול רפואי הכולל ייעוץ או התערבות רפואית אחרת הניתנת למטופל בבית חולים או במרפאה, ובהם המטופל משתחרר מהמתקן הרפואי באותו היום שבו הגיע אליו. בדיקות וטיפולים רפואיים רבים למחלות, או טיפולי רפואה מונעת ניתנים במסגרת אמבולטורית, כולל ניתוחים קטנים והליכים רפואיים אחרים, כולל רוב טיפולי השיניים, בדיקות אבחוניות רבות (למשל, בדיקת דם, צילום רנטגן, אנדוסקופיה, וביופסיה של רקמות חיצוניות). טיפולים אמבולטוריים אחרים כוללים ביקורי רופא דחופים, טיפולי רפואה שיקומית ואף התייעצויות טלפוניות.
סוגי טיפול > טיפול רפואי > טיפול פליאטיבי

טיפול פליאטיבי הוא כל טיפול רפואי המתמקד בהקלת חומרת הסימפטומים של המחלה, תחת הניסיון לעצור את התפתחות המחלה, או לנסות לרפאה.
מטרת הטיפול הפליאטיבי היא להקל על סבלו של המטופל המתמודד עם מחלה קשה, ולשפר את איכות חייו. טיפול פליאטיבי הניתן מחוץ לכותלי הוספיס, אינו תלוי בסכות (פרוגנוזה) של המטופל, ולעיתים טיפול זה ניתן בשילוב עם טיפול שמטרתו לרפא. לעומת זאת, טיפול הוספיס הוא טיפול פליאטיבי הניתן למטופלים לקראת סוף החיים.
סוגי טיפול > טיפול פסיכיאטרי

טיפול פסיכיאטרי הוא טיפול בהפרעה נפשית או במחלת נפש המתבצע על ידי רופא מומחה לפסיכיאטריה, לעיתים בשילוב עם פסיכולוג, עובד סוציאלי, מטפל אמנויות או מומחה לריפוי בעיסוק.
הטיפול הפסיכיאטרי בנוי בדרך כלל מאבחון הכולל בדיקת מצב פסיכיאטרי, טיפול תרופתי או פסיכותרפי ושיקום. טיפול פסיכיאטרי ניתן במסגרת בית חולים מתמחה, במסגרת קהילתית או בבית החולה בהתאם לחומרת ההפרעה.
רוב ההפרעות הנפשיות אינן ניתנות לריפוי מוחלט, והטיפול הפסיכיאטרי מתמקד באיזון ביוכימי של הגוף, ריסון התסמינים, הקלת מצוקת החולה ושיקומו.
סוגי טיפול > טיפול פרא-רפואי

מקצוע פָרַא-רפואי הוא מקצוע הקשור בטיפול רפואי אישי באדם, יש לו בסיס תאורטי מדעי, אך העוסק בו אינו רופא.
טיפולים פרא רפואיים כוללים
קלינאות תקשורת – מקצוע פרא-רפואי, העוסק באבחון, טיפול ושיקום של אנשים עם לקויות שונות בתקשורת אישית, ובכללן לקויות בדיבור, בהבנה או בהבעת שפה מדוברת, לקויות בתקשורת לא מילולית ולקויות קריאה וכתיבה.
ריפוי בעיסוק – מקצוע פרא-רפואי שיקומי-חינוכי המתמקד במתן משימות למטופלים, במטרה לשפר את תפקודם הגופני, הקוגניטיבי והנפשי וכך לשפר את בריאותם, את יכולת פרנסתם, את השתלבותם בחברה ואת איכות חייהם.
פיזיותרפיה – תחום פרא-רפואי העוסק באבחון, שיקום ומניעה של בעיות במערכת התנועה. התחום עוסק בשיפור יכולות תפקודיות וטיפול בבעיות עצב – שריר – שלד. תחומים אלה כוללים טיפול נשימתי בפגים, ילדים ומבוגרים, טיפולים התפתחותיים, טיפול ושיקום אורתופדי ונוירולוגי בבוגרים, פגיעות ספורט, כאבי שרירים, טיפול יציבתי, דליפות שתן, שיקום לאחר אירוע מוחי, שיקום קטועים ועוד. תפקיד הפיזיותרפיה הוא להביא את המטופל לתפקוד מיטבי.
תזונאות – מקצוע פרא-רפואי המתמקד בהתאמת התזונה על פי צורכיהם האישיים של בני אדם. ההתאמה מתחשבת במאפיינים הפיזיולוגיים, בגיל, ובמצב הבריאותי והאסתטי של הגוף. דיאטנים עובדים במערכות הבריאות (קופות חולים, בתי חולים, בתי אבות, לשכות בריאות הציבור ועוד), במועדוני כושר ובמגזר הפרטי.
סוגי טיפול > ביופידבק ונוירופידבק

ביופידבק או משוב ביולוגי הוא שיטת טיפול באמצעות מערכת ממוחשבת המנטרת מדדי גוף, שנועדה לאפשר למטופל שליטה טובה יותר על גופו ועל תגובות פיזיולוגיות ורגשיות במצבים של לחץ וחרדה.
נוירופידבק הוא סוג של ביופידבק המודד את פעילות המוח בזמן אמת באמצעות אלקטראנצפלוגרפיה (EEG) או המואנצפלוגרפיה (HEG), על מנת ללמד ולאמן מטופל לשלוט בגלי המח שלו, זאת באמצעות מתן משוב ("פידבק") חיובי עבור סוג רצוי של פעילות מוחית ומשוב שלילי על סוג פעילות שאינו רצוי.
סוגי טיפול > טיפול אלטרנטיבי

רפואה אלטרנטיבית הוא כינוי לקשת רחבה של טיפולים גופניים שהם חסרי ביסוס מדעי. טיפולים אלה אינם כלולים במסגרת הרפואה הקונבנציונלית המודרנית ומגיעים לרוב מאנשים שאינם בעלי הכשרה רפואית מקובלת.
המונח רפואה משלימה, מתאר את השילוב של טיפול רפואי קונבנציונלי עם טיפול מן הרפואה האלטרנטיבית – תוך אמונה, שאינה מוכחת בשיטות מדעיות, כי הטיפול האלטרנטיבי "משלים" את הרפואי.
ראו גם

הזכות לבריאות
חוק זכויות החולה
חוק טיפול בחולי נפש
לקות
רפואה מונעת
ניתוח אלקטיבי
רפואת יתר
הערות שוליים

1 2  לוי יצחק, אנגל אסתי ולהב מאיר, (1999). האנציקלופדי הרפואית החדשה – אבחון מחלות. ישראל: ספרי עליית הגג, ידיעות אחרונות וספרי חמד
↑  דוד הבר (1990), לא הואב לקרוא: טיפול רב-ממדי בליקויי למידה. רעננה: רמות
↑  לאה קוזמינסקי (2004). "מדברים בעד עצמם – סינגור עצמי של לומדים עם לקויות למידה". הוצאת יסוד ומכון מופ"ת
↑  Biswas-Diener, R. (2009). Personal coaching as a positive intervention. Journal Of Clinical Psychology, 65(5), 544–553
↑  Psychology today, "So You Want to Be an Art Therapist, Part Six: Should I Get a Doctorate?", Cathy Malchiodi, 4/10/2011
↑  Ieata, Educational Resources, Programs in Expressive Arts Therapies
↑  "Integrative Expressive Therapy: A Program Development for Children", Heather Steffen, 2007, P.56
↑  קיימות פעולות רפואיות פולשניות מסוימות המערבות חיתוך של רקמה אשר אינן נחשבות ל"ניתוח". לדוגמה – החדרת צנתר לכלי דם של אדם לשם אבחון מחלות לב או מחלות אחרות, או הסרת פוליפים מדופן המעי הגס במסגרת קולונוסקופיה.
↑  ערך זה מתייחס לניתוחים בבני אדם בלבד ולא לניתוחים בבעלי חיים (ניתוחים וטרינריים), אם כי קיים דמיון רב ביניהם.
↑  בקהילה המדעית
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007534156205171  PLWABN: 9810647111105606  GND: 4059798-2  LCCN: sh85134723  LNB: 000055438  NKC: ph116435 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טיפול באמנות עבודה קבוצתית
טיפול באמנויות מציע דרכים בלתי מילוליות וסימבוליות לביטוי עצמי
טיפול רפואי
ריפוי בעיסוק
טיפול שיאצו – רפואה אלטרנטיבית
בן ציון קוק

| --- | --- |

 לידה:  22 בדצמבר 1960 (בן 64) ג' בטבת תשכ"א ישראל
 מדינה:  ישראל 
 השכלה:  ישיבת באר יעקב 
 מקום פעילות:  ירושלים
 תחומי עיסוק:  ראש בית הוראה
 רבותיו:  הרב יוסף שלום אלישיב
 חיבוריו:  שיעורי מרן הרב אלישיב ועוד
 אב:  שלמה קוק 
 אם:  יהודית קוק 
 צאצאים:  שלמה קוק 
 
 תפקידים נוספים:  רב קהילת אבי עזרי בפתח תקווה
 
הרב בן ציון הכהן קוק (נולד בשנת תשכ"א, 22 בדצמבר 1960) הוא פוסק הלכה, ראש בית הוראה בירושלים, רב קהילה בפתח תקווה, מחבר ספרי הלכה, תלמיד מובהק של הרב יוסף שלום אלישיב.
ביוגרפיה

נולד בטבריה, בנם של הרב הראשי של רחובות, הרב שלמה, ויהודית קוק. אמו היא בתו של הרב דב כ"ץ ונכדתו של הרב זאב גולד. הוא דור 11 לבעל שם טוב. כשהיה בן 11 נהרגו הוריו ושניים מאחיו בתאונת דרכים.
למד בישיבת באר יעקב אצל ראש הישיבה הרב משה שמואל שפירא והמשגיח הרב שלמה וולבה, ששידך אותו לאחייניתו, בת הרב יצחק גרודזינסקי. לאחר נישואיו עבר לירושלים, למד בכולל של ישיבת לייקווד ושימש כראש ישיבת 'אור יצחק'. באמצע שנות ה-80 החל להשתתף בשיעורו היומי של הרב אלישיב, והנהיג בו את האפשרות לשאול שאלות.
היה הראשון שהוציא ספר ובו פסקי הלכה ושיעורים של הרב אלישיב. בסדרת ספריו, בגינה זכה בשנת תשע"ב בפרס לספרות תורנית על שם הרב מאיר שפירא, מובאים פסקים ושיעורים ששמע מהרב אלישיב ולצידם הערות "ציוני הלכה". הספרים זכו למכתבי הסכמה מהרב אלישיב. בהסכמת חתני הרב אלישיב, הרב חיים קניבסקי והרב עזריאל אוירבך הם מציינים את מאמציו לדייק בדברי הרב אלישיב ובהארת הפנים המיוחדת של הרב אלישיב כלפיו.
פסקי דין הלכתיים שלו פורסמו בסדרת 'גלאט' היוצאת על ידי בד"ץ שארית ישראל.
מוסר שיחה שבועית בישיבת 'מאורות החיים', ב'בית המוסר' שהקים הרב וולבה ושיעורים נוספים בהלכה ובתלמוד.
לקראת ראש השנה תשע"ו הוקם בירושלים בית הוראה רב-מגזרי בנשיאותו של רב העיר, הרב אריה שטרן, והרב קוק מונה לעמוד בראש בית ההוראה. במסגרת זו הוא גם מכשיר רבנים ומורי הוראה העושים אצלו 'שימוש' בהלכה.
הרב קוק הוא נשיא כולל "ציוני הלכה" בראשו עומד תלמידו הרב יעקב סקוצילס, נשיא ארגון "ממלכת כהנים" העוסק בהפצת ההלכות הנוגעות לכהנים ולעבודת בית המקדש, חבר נשיאות רשת החינוך "שובו", חבר בוועדת הרבנים של תחרות חיבורים תורניים של מפעל הפיס למגזר החרדי ובוועדת ההלכה של ארגון 'בוני עולם'.
תשובותיו ההלכתיות ושיחותיו מתפרסמות מדי שבוע בעלון שמוציאים תלמידיו תחת השם 'שואלין ודורשין' וכן באתר האינטרנט של בית הוראה הכללי.
בחודש אב תשע"ט מונה לרבה של קהילת 'אבי עזרי' בפתח תקווה.
גר בשכונת מנחת יצחק בירושלים. אחד מבניו הוא העיתונאי שלמה קוק.
פסקי הלכה

הרב קוק פוסק כי חיילים בשטח יכולים להדליק נרות חנוכה באמצעות פנס חשמלי. הקל לזוגות שכתובת הנישואין שלהם נשרפה או נגנבה, כי יוכלו להמשיך להתגורר ביחד עד להסדרת כתובה חדשה, בניגוד לפוסקים אחרים שהחמירו. בערב פסח בתקופת מגפת הקורונה פסק לגברים להימנע מטבילה במקווה. בנוסף, בשל סגירת מקוואות הכלים, הורה להפקיר את הכלים החדשים הטעונים טבילה בפני שלושה אנשים וכי דרך זו עדיפה מאשר מכירת הכלים לגוי עם החמץ. פסק כי עדיף להימנע מנישוק ספר תורה גם בעת שגרה. התיר לאדם המתגלח בתער לשמש עד קידושין בחופה, משום שרבים אינם מקפידים על כך. בפסק הלכה תקדימי, התיר לחייל שנפצע קשה להשתמש בקנאביס רפואי בשבת אם משככי כאבים אחרים לא משפיעים עליו. התיר לחשמלאי מערכת כיפת ברזל לנסוע בשבת לצורך פעילותו.
ספרים שכתב וערך

"פניני חיים" - משא ומתן בהלכה ובאגדה עם רבי חיים קרייזווירט, גאב"ד אנטוורפן, תשס"ג
"פניני שבע ברכות" - חידושים ופסקי הלכה מהרב אלישיב, תשס"ז
"פניני תפילה - חידושים ופסקי הלכה מהרב אלישיב, תשס"ט
"פניני חנוכה" - חידושים ופסקי הלכה מהרב אלישיב, מהדורה ראשונה תשס"ח
"שיעורי מרן הגרי"ש אלישיב - ברכות", תשע"א
"מחשבת שלמה" – מתוך כתבי אביו, הרב שלמה קוק, על פרשת השבוע ומועדי ישראל, תשע"ב
"ציוני הלכה - נישואין" - מדריך מקיף להלכות חופה וקידושין, שבע ברכות ושידוכים מפסקי הרב אלישיב, תשע"ח
"ציוני הלכה - אבלות" - מדריך מקיף להלכות אבלות מפסקי הרב אלישיב, תשע"ו
"ציוני הלכה - ברכת כהנים" - מדריך מקיף להלכות נשיאת כפיים מפסקי הרב אלישיב, תשע"ח
"ציוני הראי"ה" - שיעורים בכתבי הראי"ה קוק, בהוצאת בית הוראה הכללי ירושלים, תשע"ו[דרוש מקור]
שיחות לימים הנוראים - שיחות שאמר בבית המוסר בירושלים ונערכו על ידי תלמידיו, תשע"ז
שיחות לחג הפסח - שיחות שאמר בבית המוסר בירושלים ונערכו על ידי תלמידיו, תשע"ח
הערות שוליים

↑  באתר חדרי חרדים
כתבה נוספת באתר חדרי חרדים
↑  גיא עזרא, ‏לראשונה: בית הוראה של רבנים חרדים וסרוגים, באתר "סרוגים", 20 בספטמבר 2015
↑  משה ויסברג, הילדים שרו לפני שר התורה מה נשתנה, באתר בחדרי חרדים, 7 באפריל 2019
↑  כמיטב המסורת: מוקדי בוני עולם לקראת יום כיפור - גם השנה, באתר בוני עולם, ‏2020-09-21
↑  שמחה בפתח תקווה: הגרב"צ קוק הוכתר לגאב"ד קהילת "אבי עזרי" ומרכז העיר, באתר כיכר השבת, ‏13.08.19
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
1 2 3 4 5  כאשר אדם עוסק ביותר מתחום אחד שבתרשים, צבע הרקע יהיה לפי תחום עיסוקו המשמעותי ביותר.
↑  עוזי ברוך, נרות חנוכה בשטח - גם באמצעות פנס, באתר ערוץ 7, 30 בנובמבר 2017.
↑  בלי בהלה: אשכנזים וספרדים יכולים לגור בלי כתובה, באתר בחדרי חרדים
↑  מרן הגר"ח: טבילה במקווה גברים - לא כעת, באתר כיכר השבת
↑  מקוואות הכלים נסגרו? זה הפתרון ההלכתי, באתר כיכר השבת
↑  לא לנשק ספר תורה גם בימי שגרה, באתר ערוץ 7, 16 במרץ 2020.
↑  https://beithorah.co.il/שאלות/עד-קידושין-המגלח-בתער/ כשרות עד קידושין המגלח בתער
↑  קובי נחשוני, הרב פסק: החייל שנפצע קשה יעשן קנאביס בשבת, באתר ynet, 25 באוקטובר 2021
↑  נסיעה בשבת לצורך הפעלת מערכת 'כיפת ברזל', באתר בית הוראה הכללי ירושלים
| --- | --- |
בקרת זהויות :  NLI: 987007308676305171  ISNI: 0000 0000 7309 1573  LCCN: no2009184186  VIAF: 103151702   WorldCat (עם VIAF): 103151702
גי דה מופאסאן

| --- | --- |

 לידה:  5 באוגוסט 1850 בפסקה זו רשומה אחת נוספת שטרם תורגמה, צרפת 
 פטירה:  6 ביולי 1893 (בגיל 42) פאסי, פריז, הרפובליקה הצרפתית השלישית 
 שם לידה:  Henry-René-Albert-Guy de Maupassant 
 מדינה:  צרפת 
 לאום:  צרפתי
 מקום קבורה:  בית הקברות מונפרנאס 
 שם עט:  Joseph Prunier, Guy de Valmont, Maufrigneuse 
 עיסוק:  סופר
 מקום לימודים:  תיכון הנרי הרביעי, תיכון פייר-קורניי, בפסקה זו רשומה אחת נוספת שטרם תורגמה 
 שפות היצירה:  צרפתית 
 סוגה:  רומן, סיפור קצר
 זרם ספרותי:  נטורליזם, ריאליזם
 יצירות בולטות:  בל-אמי, Une Vie, כדור של שומן, The Horla 
 תקופת הפעילות:  מ-1880 
 הושפע מ:  אונורה דה בלזק, גוסטב פלובר, היפולייט טיין, אמיל זולא
 השפיע על:  אנטון צ'כוב, הנרי ג'יימס, או. הנרי, ה.פ. לאבקרפט, סומרסט מוהם
 פרסים והוקרה:  Vitet Prize (1893) 
 אתר רשמי
 חתימה:   
 
פיסלו של הסופר גי דה מופאסאן, בפארק מונסו, פריז
גִי דֶה מוֹפָּאסָאן (בצרפתית: Guy de Maupassant;‏ 5 באוגוסט 1850 – 6 ביולי 1893) היה סופר צרפתי שכתב בעיקר סיפורים קצרים ורומנים.
ביוגרפיה

גי דה מופאסאן נולד וגדל בעיירה אטרטה בנורמנדי. אמו הכירה מילדותה את גוסטב פלובר שעתיד היה להיות בעל השפעה על חיי בנה. הוא נשלח לבית ספר ברואן שם היה תלמיד טוב, ושקע באהבתו לשירה ותיאטרון.
עם סיום לימודיו בקולג', ב-1870, פרצה מלחמת צרפת–פרוסיה, מופאסאן הפסיק את לימודיו והתגייס לצבא. אחרי שחרורו נסע לפריז, שם עבד במיניסטריון הצי.
פלובר לקח אותו תחת חסותו. הוא עודד את מופאסאן לכתוב, והכניס אותו לחוגי הספרות. בביתו של פלובר הכיר מופאסאן את הסופר הרוסי איוון טורגנייב, את אמיל זולא, אלפונס דודה ואחרים.
ב-1878 הועבר למיניסטריון החינוך, והיה לעורך של כמה עיתונים. בזמנו הפנוי כתב רומנים וסיפורים קצרים.
ב-1880 פרסם את יצירת המופת שלו "כדור של שומן", אשר זכתה להצלחה מיידית. בעשור שבין 1880 ל-1891, כתב רומנים וסיפורים למאות. סגנונם המאופק והבהיר העמידו אותו בשורה הראשונה של הסופרים בני המאה ה-19.
מופאסאן, שהיה מבין המתנגדים הרבים להקמת מגדל אייפל, נהג לשתות כוס קפה בכל בוקר במסעדה שעל המגדל. כששאלוהו מדוע הוא עושה זאת ענה ש"זהו המקום היחיד בפריז שלא רואים ממנו את המגדל".
בעקבות הצלחתו נפתחו לפניו גם חוגי החברה הגבוהה. הוא הרבה בנסיעות, וחזר מכל נסיעה עם ספר חדש לפרסום. בשנותיו האחרונות העדיף להתבודד, פחד מפני המוות ומרדיפה, ולאחר ניסיון לשים קץ לחייו בינואר 1892, ככל הנראה כתוצאה ממחלת העגבת שהתפשטה למערכת העצבים שלו (עגבת שלישונית), הוכרז כלא שפוי.
הוא נפטר בפריז, ב-6 ביולי 1893, ממחלת העגבת, כחודש לפני יום הולדתו ה-43.
מספריו של גי דה מופאסאן

כדור של שומן (1880)
בית טליה (1881)
העלמה פיפי (1883)
חיי אשה (1883)
המחרוזת (1884)
בל־אמי (1885)
החיצון (1887)
פייר וז'אן (1888)
שיח הוורדים של הגברת איסון (1888)
עזה כמוות (1889)
לבנו (1890)
מספריו של גי דה מופאסאן > רומנים שתורגמו לעברית

עזה כמות (רומן) תורגם על ידי מ. בן-אליעזר והופיע בוורשה בשנת תרפ"ב. (לסריקה באתר במאגר הספרים הסרוקים של הספרייה הלאומית של פולין.)
לבנו (רומן) תורגם על ידי מ. בן-אליעזר והופיע ברשות מסדה בהוצאת הדב. לסריקת הספר (מהדורת ורשה תרפ"ד) במאגר ספרים הסרוקים של הספרייה הלאומית של פולין.
בל-אמי (רומן) תורגם על ידי אליעזר כרמי והופיע בהוצאת עמיחי ללא ציון שנת הופעה.(הספר בקטלוג ULI)
בל-אמי, תורגם על ידי אביטל ענבר, הוצאת ספריית מעריב, 1984.
בל אמי, תרגמה מצרפתית דורית דליות-רובינוביץ', הוצאת ידיעות ספרים, ספרי חמד, 2008.
חיי אשה תורגם על ידי אריה חשביה, הוצאת ספרים לדורי.
פייר וז'אן, תרגמה רמה איילון, הוצאת ספריית פועלים, 2014